మగధీర సినిమాను కాపీ చేస్తున్నారంటూ రాబ్తా సినిమాపై నిర్మాత అల్లు అరవింద్ కోర్టుకెళ్లిన సంగతి తెలిసిందే. దీనిపై రాబ్తా నిర్మాతలు స్పందించారు. కేవలం 2 నిముషాల ట్రైలర్ను పట్టుకుని సినిమాను కాపీ అంటారా..? అని ప్రశ్నించారు. దీనికి సంబంధించి డైరెక్టర్-ప్రొడ్యూసర్ దినేశ్ విజన్, నిర్మాత భూషణ్ కుమార్ అధికారిక ప్రకటన విడుదల చేశారు. మగధీరకు రాబ్తా కాపీ అనడాన్ని తాము ఖండిస్తున్నట్టు చెప్పారు. తమ కష్టాన్ని కాపీ అంటూ అగౌరవ పరుస్తున్నారని అన్నారు. కేవలం 2.14 నిముషాల ట్రైలర్ను చూసి కాపీ అనే మాటలు వాడడం సబబు కాదని అన్నారు. నిజాలు తెలుసుకోకుండా, కనీసం సినిమా విడుదలైనా కాకుండానే ఇలాంటి ఆరోపణలు చేయడం మంచిది కాదని చెప్పారు. ఇక, కోర్టు ఇచ్చిన సమన్లు ఇంకా తమకు అందలేదని, ఆ సమన్లు అందాక తాము స్పందిస్తామని చెప్పుకొచ్చారు. ‘ఆలోచనలకు కాపీరైట్ ఎవరూ తీసుకోలేరు’ అని దశాబ్దాల కాలంగా ఉన్న భారత కాపీరైట్ చట్టంలోనే పేర్కొన్నారని తెలిపారు. ప్రతి సినిమా తన శైలికి తగినట్టు సరికొత్త ఎక్స్ప్రెషన్స్ చూపిస్తాయని, అలా ప్రతి సినిమా దేనికదే కాపీరైట్ అని ఆ ప్రకటనలో తెలిపారు. కాగా, జూన్ 1న కోర్టు ఈ ‘కాపీ’ అనే అంశాన్ని కొట్టివేస్తుందని, క్రియేటివ్ సినిమాను ప్రమోట్ చేస్తుందని ఆశిస్తున్నట్టు పేర్కొన్నారు. ఈ అధికారిక ప్రకటనను ప్రముఖ ట్రేడ్ విశ్లేషకుడు తరణ్ ఆదర్శ్ తన ట్విట్టర్లో పోస్ట్ చేశారు.
magadheera sinimaanu kaapi chestunnarantu rabta cinemapai nirmaata allu aravind kortukellina sangati telisinde. deenipai rabta nirmaatalu spandinchaaru. kevalam 2 nimushaala trailarnu pattukuni sinimaanu kaapi antara..? ani prasninchaaru. deeniki sambandhinchi director-producer dinesh vijan, nirmaata bhushan kumar adhikaarika prakatana vidudala chesaru. magadheeraku rabta kaapi anadaanni taamu khandistunnattu cheppaaru. tama kashtanni kaapi antuu agourava parustunnaarani annaru. kevalam 2.14 nimushaala trailarnu chusi kaapi ane maatalu vaadadam sababu kaadani annaru. nijaalu telusukokunda, kaneesam sinima vidudalainaa kakundane ilanti aaropanalu cheyadam manchidi kaadani cheppaaru. ika, kortu ichina samanlu inka tamaku andaledani, aa samanlu andaaka taamu spandistaamani cheppukochaaru. ‘aalochanalaku copperite evaruu teesukoleru’ ani dasaabdaala kaalamgaa unna bhaarata copperite chattamlone paerkonnaarani telipaaru. prati sinima tana sailiki taginattu sarikotta exprations chuupistaayani, alaa prati sinima denikade copperite ani aa prakatanalo telipaaru. kaga, joon 1na kortu ee ‘kaapi’ ane amsaanni kottivestundani, creative sinimaanu pramot chestundani aasistunnattu perkonnaru. ee adhikaarika prakatananu pramukha trade visleshakudu taran aadars tana twitterlo post chesaru.